Covid-19-statistieke: Nuwe gevalle neem steeds toeMeer as 13 000 nuwe Covid-19-gevalle is in Suid-Afrika aangeteken. (Foto: pixabay) Meer as 13 000 nuwe gevalle van Covid-19 is Saterdag in Suid-Afrika aangeteken. Soveel as 23% van die mense wat hulle vir die virus laat toets het, het positief getoets. Syfers wat deur die departement van gesondheid bekendgemaak is, wys dat 13 575 mense in ŉ tydperk van 24 uur positief getoets het vir die koronavirus. Die meeste hiervan was in Gauteng (8 403). Dit is ook die meeste nuwe gevalle wat dié provinsie in een dag aangeteken het sedert die derde vlaag van infeksie posgevat het. Die Wes-Kaap het 1 541 nuwe gevalle aangeteken, Noordwes 850 en KwaZulu-Natal het 589 nuwe gevalle aangeteken. Suid-Afrika het tans 110 725 aktiewe Covid-19-gevalle landwyd. ŉ Verdere 149 sterftes is ook aangeteken. Dit bring die totale dodetal tot dusver op 58 590 te staan. Soveel as 1 640 849 mense het wel tot dusver herstel. Só lyk die getalle per provinsie: